Hommikul laps lasteaeda,siis poest  koju natuke süüa ja siis oma korterit remontima.Selline oli mu tänane päevaplaan.Õnnestus see ka täita.  Alguses olin Narvakal natuke nagu peata kana,et kuidas ja mis jne.Hakkasin siis lõpuks tapeeti lõikama.Esimesed paanid läksid seina ja see võttis mul üpris palju aega.Pole ju ammu pannud ja seal korteris on laed ja seinad ja absoluutselt kõik no nii viltu kui olla saab,proovi siis tapeeti sirgelt jooksma panna.Paned lae suhtes sirgelt,hakkab seinal viltu jooksma,paned seinal sirgelt,hakkab lae suhtes  viltu jooksma.Uhh.Lõpuks sain asja kätte ja viimased paanid läksid juba kiiremalt.Eks iga asi vajab harjutamist.No tegelikult sain seina vaid 5 paani tapeeti mõõduga 2m40cm.Siis haarasin kätte värvirulli ja pintsli ning asusin redelil turnima.Värvisin üle nö suuremas esikus lae ja tapeedi vahele jääva seinexi pinna.Üritasin korralikult teha ja see oli taas aeganõudev.Vanaema käis mitu korda vaatamas,et oh,sa teed ikka nii korralikult,et pole vaja,see võtab ju nii palju aega.No kui siis juba ikka paremini.  Igatahes olen tulemusega rahul,sest täitsa kena jäi.Ahjaa,värvisin veel esiku keskel asuvat kaart ka.  Teha on seal veel 3 päeva jagu kindlasti.Oma teiste tegemiste kõrvalt ei lähe see remondi tegemine just eriti kiiresti aga ehk saab lõpuks ikka valmis ka.